ДО

ОБЩИНСКИ СЪВЕТ

ГР. ЛЪКИ

ДОКЛАДНА ЗАПИСКА

                              от инж. Валентин Чавдаров Симеонов – Кмет на Община Лъки

             Относно:  Определяне на представител на Община Лъки в извънредно общо събрание на акционерите в „Университетска многопрофилна болница за активно лечение – Пловдив“ АД – гр. Пловдив
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

В Община Лъки е получено Писмо с № П-670/26.08.2026 г. (наш вх. № К-1873/28.08.2026 г.) от „Университетска многопрофилна болница за активно лечение – Пловдив“ АД – гр. Пловдив, с Покана № П-669/26.08.2026 г. към писмото за провеждане на извънредно общо събрание на акционерите на болницата с описания дневен ред, място, дата  и час на провеждане на събранието.
Чрез тях сме уведомени, че Съветът на директорите на „Университетска многопрофилна болница за активно лечение – Пловдив” АД – град Пловдив, ЕИК 115532049, със седалище и адрес на управление: гр. Пловдив, бул. България № 234, на основание чл. 223, ал. 1 от Търговския закон /ТЗ/ свиква извънредно общо събрание на акционерите чрез прилагане на хипотезата на                  чл. 223, ал. 3, изречение второ от Устава на „УМБАЛ – Пловдив“ АД, а именно: чрез изпращане на писмени покани на поименните акционери, което извънредно общо събрание на акционерите ще се проведе на 07.10.2026 г. /седми октомври две хиляди двадесет и шеста година/ от 11,00 часа в заседателната зала на болницата, находяща се на бул. България № 234, сектор «В», етаж № 1, при следния дневен ред и проект за решения:
1. Вземане на решение по чл. 56, ал. 13 от Правилника за прилагане на Закона за публичните предприятия (ППЗПП) и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП – Проект за решение: Общото събрание на акционерите взема решение по чл. 56, ал. 13 от ППЗПП и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП като намалява стойността на една бална единица, определена в чл. 56, ал. 3 и ал. 4 от ППЗПП, включително в случаите по ал. 6 и заменя показатели № 4 и № 5 от Приложение № 2 към чл. 56, ал. 2 от ППЗПП, съгласно Приложение №1.
2. Вземане на решение за въвеждане на Система за управление на корупционния риск в „УМБАЛ – Пловдив“ АД съгласно изискванията на Закона за публичните предприятия – Проект за решение: На основание чл. 33, ал. 1 от Закона за публичните предприятия (ЗПП) във връзка с §6, ал. 1 от Заключителните разпоредби на Закона за изменение и допълнение (ЗИД)  на ЗПП и Указанията на Агенцията за публичните предприятия и контрол (АППК), Общото събрание на акционерите приема и въвежда Система за управление на корупционния риск в „УМБАЛ – Пловдив“ АД; Общото събрание на акционерите одобрява действията,  предприети от предходния и настоящия състав на съвета на директорите на „УМБАЛ – Пловдив“ АД с решения, обективирани съответно в Протокол № 29 от 18.05.2026 година /на предходния състав на съвета на директорите/ и в т. 6, т. 7, т. 8 и т. 9 на Протокол № 3 от 13.07.2026 година /на настоящия състав на съвета на директорите/ за създаване на вътрешна организация по практическото внедряване на Системата за управление на корупционния риск, в т.ч. Приемане на вътрешни правила за прилагане на антикорупционни процедури и докладване при откриване и/или наличие на информация за допуснати злоупотреби, нередности, измами, грешки и други в „УМБАЛ – Пловдив“ АД, Приемане на Кодекс за етичното поведение на лицата, заети в „УМБАЛ – Пловдив“ АД, Определяне на г-н Димитър Станков – председател на съвета на директорите за служител по почтеността в „УМБАЛ – Пловдив“ АД и утвърждаване на образец на ДЕКЛАРАЦИЯ по чл. 64в, ал. 3 от Правилника за приложение на Закона за публичните предприятия.
В тази връзка Общински съвет – Лъки е необходимо да определи лице, което да бъде изрично упълномощено да представлява Община Лъки в извънредно общо събрание на акционерите на  „Университетска многопрофилна болница за активно лечение – Пловдив“ АД – гр. Пловдив, което ще се проведе на 07.10.2026 г. /седми октомври две хиляди двадесет и шеста година/ от 11,00 часа в заседателната зала на болницата, находяща се на бул. България № 234, сектор В, етаж  № 1, а при липса на кворум на основание чл. 227, ал. 3 от Търговския закон извънредното общо събрание ще се проведе на 22.10.2026 г. /дванадесет и втори октомври хиляди двадесет и шеста година/ от 11.00 ч. на същото място и при същия дневен ред.

Писмените материали ще бъдат на разположение на акционерите в деловодството на „Университетска многопрофилна болница за активно лечение – Пловдив“ АД – гр. Пловдив, находяща се на бул. България № 234, етаж № 15, стая № 31 всеки работен ден от 08,00 до 15,00 часа. 
В Решението на Общинския съвет следва да бъде указан също точно начина на гласуване по точките, включени в дневния ред на провеждащото се извънредно общо събрание на акционерите. В случай на преупълномощаване, Решението на Общинския съвет следва да съдържа текст, допускащ преупълномощаването с конкретно посочен обем на преупълномощаването. 

 УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Предвид всичко гореизложено, предлагам на Вашето внимание следния 

  ПРОЕКТ ЗА РЕШЕНИЕ:

Общински съвет – Лъки на основание чл. 21, ал. 1, т. 23 от ЗМСМА, във връзка с Писмо с         № П-670/26.08.2026 г.  от „Университетска многопрофилна болница за активно лечение – Пловдив“ АД – гр. Пловдив, с Покана № П-669/26.08.2026 г. към писмото за провеждане на извънредно общо събрание на акционерите на „УМБАЛ –Пловдив“ АД – гр. Пловдив 
Р  Е  Ш  И:

I. Определя и изрично упълномощава лицето:  

         инж. Елеонора Димитрова – Главен експерт ОЗКПОДПМСД в ОбА – гр.Лъки 
да представлява Община Лъки в извънредното общо събрание на акционерите на „Университетска многопрофилна болница за активно лечение – Пловдив“ АД – гр. Пловдив, което ще се проведе на 07.10.2026 г. в заседателната зала на болницата, находяща се на бул. България            № 234, сектор В, етаж  № 1, а при липса на кворум на основание чл. 227, ал. 3 от Търговския закон извънредното общо събрание ще се проведе на 22.10.2026 г. от 11.00 ч. на същото място и при същия дневен ред.

II. Указва начина на гласуване по точките от дневния ред, както следва:

1. Гласуване: „ЗА“ / „ПРОТИВ“ / „ВЪЗДЪРЖАЛ СЕ“ 
по точка 1:  
Общото събрание на акционерите взема решение по чл. 56, ал. 13 от ППЗПП и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП като намалява стойността на една бална единица, определена в чл. 56, ал. 3 и ал. 4 от ППЗПП, включително в случаите по ал. 6 и заменя показатели № 4 и № 5 от Приложение № 2 към чл. 56, ал. 2 от ППЗПП, съгласно Приложение №1.

2. Гласуване „ЗА“ / „ПРОТИВ“ / „ВЪЗДЪРЖАЛ СЕ“  
по точка 2: 
На основание чл. 33, ал. 1 от Закона за публичните предприятия (ЗПП) във връзка с §6, ал. 1 от Заключителните разпоредби на Закона за изменение и допълнение (ЗИД)  на ЗПП и Указанията на Агенцията за публичните предприятия и контрол (АППК), Общото събрание на акционерите приема и въвежда Система за управление на корупционния риск в „УМБАЛ – Пловдив“ АД; Общото събрание на акционерите одобрява действията,  предприети от предходния и настоящия състав на съвета на директорите на „УМБАЛ – Пловдив“ АД с решения, обективирани съответно в Протокол № 29 от 18.05.2026 година /на предходния състав на съвета на директорите/ и в т. 6, т. 7, т. 8 и т. 9 на Протокол № 3 от 13.07.2026 година /на настоящия състав на съвета на директорите/ за създаване на вътрешна организация по практическото внедряване на Системата за управление на корупционния риск, в т.ч. Приемане на вътрешни правила за прилагане на антикорупционни процедури и докладване при откриване и/или наличие на информация за допуснати злоупотреби, нередности, измами, грешки и други в „УМБАЛ – Пловдив“ АД, Приемане на Кодекс за етичното поведение на лицата, заети в „УМБАЛ – Пловдив“ АД, Определяне на г-н Димитър Станков – председател на съвета на директорите за служител по почтеността в „УМБАЛ – Пловдив“ АД и утвърждаване на образец на ДЕКЛАРАЦИЯ по чл. 64в, ал. 3 от Правилника за приложение на Закона за публичните предприятия.

III. В случай на необходимост да бъде преупълномощено  лицето: 
Стефка Асенова – Секретар на Община Лъки
със същия обем на пълномощията по т. I и със същия начин на гласуване, указан в т. II от настоящото решение.

Внесъл:

инж. Валентин Симеонов 
       Кмет на Община Лъки

